VENDIM
Nr. 858, datë 21.10.2015

PËR EKZEKUTIMIN E VENDIMIT TË GJYKATËS EVROPIANE PËR TË DREJTAT E NJERIUT, DATË 16.7.2015, “METALLA DHE TË TJERË KUNDËR SHQIPËRISË” (APLIKIMET NR. 30264/08, 42120/08, 54403/08 DHE 54411/08)

Në mbështetje të nenit 100 të Kushtetutës, të nenit 46, të Konventës Evropiane për Mbrojtjen e të Drejtave të Njeriut dhe Lirive Themelore, ratifikuar me ligjin nr. 8137, datë 31.7.1996, “Për ratifikimin e Konventës Evropiane për Mbrojtjen e të Drejtave të Njeriut dhe Lirive Themelore”, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të nenit 13, të ligjit nr. 160/2014, “Për buxhetin e vitit 2015”, të ndryshuar, me propozimin e ministrit të Drejtësisë, Këshilli i Ministrave

VENDOSI:

1. Ekzekutimin e vendimit të Gjykatës Evropiane për të Drejtat e Njeriut, datë 16.7.2015, për çështjen “Metalla dhe të tjerë kundër Shqipërisë” (aplikimet nr. 30264/08, 42120/08, 54403/08 dhe 54411/08), sipas shumave të përcaktuara në shtojcën 2, të këtij vendimi, plus çdo taksë që mund të jetë e aplikueshme.
2. Vlera e përcaktuar si detyrim në pikën 1, të këtij vendimi, të konvertohet në lekë, në bazë të kursit të këmbimit të bankës ku është depozituar shuma, në datën e kryerjes së pagesës.
3. Shumat e përcaktuara si detyrim që ka shteti shqiptar, në pikën 1, të këtij vendimi, të depozitohen në një nga bankat e nivelit të dytë, në emër të aplikantëve, sipas shtojcës 1, të këtij vendimi, sipas vendimit të Gjykatës Evropiane për të Drejtat e Njeriut,datë 16.7.2015, për çështjen “Metalla dhe të tjerë kundër Shqipërisë” (aplikimet nr. 30264/08, 42120/08, 54403/08 dhe 54411/08).
4. Pagesa e shumave të depozituara, sipas pikës 3, të këtij vendimi, në favor të aplikantëve, sipas aplikimevenr. 30264/08 (Metalla), nr. 42120/08 (Bushati), nr. 54403/08 (Metalla dhe të tjerë) dhe nr. 54411/08 (Metalla dhe të tjerë), të bëhet nga Ministria e Financave, pas paraqitjes së dokumentacionit ligjor të nevojshëm për kryerjen e pagesave nga buxheti i shtetit, brenda afatit tremujor, nga dita kur vendimi i Gjykatës është bërë përfundimtar.
5. Në rast mospagimi brenda afatit tremujor, të përmendur në pikën 4, të këtij vendimi, mbi shumat e mësipërme paguhen interesa të thjeshta, të barabarta me kursin marzhinal të huas së Bankës Qendrore Evropiane, gjatë periudhës së mospagimit, plus tre për qind.
6. Efekti financiari parashikuar në pikën 1, të këtij vendimi, të përballohet nga fondi i kontigjencës i buxhetit të shtetit.
7. Ngarkohen Ministria e Drejtësisë dhe Ministria e Financave për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama


ANEKSI 1-  LISTA E APLIKANTËVE


	Nr.
	Çështja dhe numri
	Emri i aplikantit (ve) (viti i lindjes)
	Shteti rezident
	Përfaqësuar nga
	Data
e kërkesës

	1.
	Metalla, nr. 30264/08
	Nezmi Metalla (1943)
Bujar Metalla (1956)
	Shqipëri
	E. Muharremaj,
Avokat
	13 Qershor 2008

	2.
	Bushati, nr. 42120/08
	Genc Bushati (1944)
	Shqipëri
	B. Muslija,
Avokat
	9 Gusht 2008

	3.
	Metalla dhe të tjerë nr.
54403/08
	Nezmi Metalla (1943)
Bujar Metalla (1956) Shyqyri Metalla (1947)
Besnik Metalla (1961)
Ferik Metalla (1969) Dhurata  Metalla, mbiemri i vajzërisë Duka (1956)
Sanije Sinjari (1928)
Fiqirete Gashi (1931)
	Shqipëri
	E. Muharremaj,
Avokat
	8 Tetor 2008

	      4.
	Metalla dhe të tjerë, nr. 54411/08

ANEKSI 2–DËMI PASUROR DHE JOPASUROR, SI DHE KOSTOT DHE SHPENZIMET

	Emri i aplikimit dhe numri
	Dëmi pasuror dhe jo pasuror
	Kostot dhe shpenzimet

	
Metalla, nr.  30264/08
	
EURO 23,200 (njëzet e tre mijë e dyqind euro).
	
EUR 3,000 (tre mijë euro)

	 Metalla dhe të  tjerë
nr.  54403/08
	
EURO 97,000 (nëntëdhjetë e shtatë mijë euro)
	

	Metalla dhe të tjerë
nr.  54411/08
	
	

	Bushati, nr.  42120/08
	EURO   1,500 (një mijë e pesëqind euro në favor të pjesës së aplikantit)


	Asgjë (asnjë faturë nuk u dërgua).




